Nafarroako Parlamentuko Eledunen Batzarrak, 2021eko azaroaren 8an egindako bilkuran, honako adierazpen hau onetsi zuen:

“1. Nafarroako Parlamentuak bat egiten du Diabetesaren Mundu Egunaren ospakizunarekin, eta urdinez argiztatuko du bere egoitzaren fatxada heldu den azaroaren 14an.

2. Nafarroako Parlamentuak ANADIrekin batera ekitaldi bat eginen du Parlamentuko atalondoan, azaroaren 12an.

3. Nafarroako Parlamentuak erakunde eskudunak premiatzen ditu diabetes gaixotasunari aurrea hartzeko politikak sustatzen jarrai dezaten.

4. Nafarroako Parlamentuak beharrezkotzat jotzen du gaixoen eta profesionalen diabetes arloko prestakuntza eta hezkuntza areagotzeko neurriak sustatzea.

5. Nafarroako Parlamentuak uste du beharrezkoa dela diabetesaren ikusgaitasuna sustatzea, eta aldeztu egiten ditu ANADIk Diabetesaren Mundu Eguna dela-eta antolatu dituen jarduerak”. (10-21/DEC-00068).

Iruñean, 2021eko azaroaren 8an

Lehendakaria: Unai Hualde Iglesias